Stolni tenis u Kini
Stolni tenis (službeni naziv sporta u Kini je Ping Pong - 乒乓)je danas najveći amaterski sport u Kini sa 300 milijuna igrača.

Internacionalni rezultati 

Kineski reprezentativni stolnotenisači i stolnotenisačice su najuspješniji igrači u historiji svjetskih prvenstava. U obje konkurencije imaju po 17 osvojenih prvih mjesta. Uspon kineskog stolnog tenisa počeo je 1959. odnosno 1961. kada je prvi puta Kina bila domaćin jednog svjetskog prvenstva. 1959. u Dortmundu po prvi puta jedan Kinez osvaja prvo mjesto na SP, bio je to Rong Guotuan u muškom singlu. Kina je bila domaćin SP 1961. godine i tada je muška reprezentacija po prvi puta osvojila prvo mjesto. U Ljubljani 1965. i muška i ženska reprezentacija osvajaju prvo mjesto. Od tada u samo četiri navrata Kina nije imala niti jednu pobjedničku reprezentaciju. Osim SP u Pekingu 1961. Kina je bila organizator još dva SP i to 1995. u Tianjinu i 2005. u Guangzhou.

Sport u Kini